**Дијалог меѓу Владата и граѓанскиот сектор**

на тема

**Владеење на право, добро владеење и борба против корупција**

**Образец за пријава на иницијативи**

Почитувани претставници на граѓанските организации,

Ви благодариме за учеството во дијалогот меѓу Владата и граѓанскиот сектор на тема „Владеење на право, добро владеење и борба против корупција“, која се одржи на 25.09.2024 г. во Владата на Р.С. Македонија

Во прилог Ви доставуваме образец за пријава на иницијативи, кои се во склоп на овие теми, а за чија имплементација е потребна поддршка или соработката со Владата, односно, ресорните министерства.

Ве замолуваме, пред пополнување на овој образец за иницијативи, внимателно да ги прочитате упатствата за подготовка на одговори на прашањата, онаму каде што се дадени.

Ве молиме, пополнетиот образец доставете го до: nvosorabotka@gov.mk , најдоцна до 4 октомври 2024 г. (петок).

Ви благодариме на соработката,

Влада на РСМ

**Назив на вашата организација:**

Платформа на граѓански организации за борба против корупција

**Адреса (улица, број, општина):**

ул. Никола Парапунов 41а, 1000 Скопје

**Електронска пошта (e-mail):**

platformaantikorupcija@gmail.com

**Телефонски број:**

+389 76 365 381

**Лице за контакт (име и презиме, телефон и е-пошта):**

Снежана Камиловска Трповска

070/821-865

skt@mcms.mk

**Веб-страница на Вашата организација:**

<https://www.antikorupcija.mk/>

**Наслов на Вашата/Вашите иницијатива(и):**

Соработка во изработување на план за работа за борба против корупција при кабинетот на Заменик прeтседателот на Владата задолжен за добро владеење

**На која од следните области се однесува Вашата/Вашите иницијатива(и)?**

1. **Владеење на право**
2. **Добро владеење**
3. **Борба против корупција**
4. **Реформа на јавна администрација**

**Проблеми и потреби:**

(*Идентификувајте проблем кој го адресира Вашата иницијатива(и) и на кратко, образложете го. Одговорот треба да е максимум еден пасус.)*

Платформата на граѓански организации за борба против корупција (во понатамошниот текст: Платформа) преку своите членки постојано ја следи работата на институциите кои воглавно делуваат во делот на владеење на правото, доброто управување и борбата против корупцијата. Од досегашното искуство во воспоставената соработка со самите институции цениме дека недостасува еден сеопфатен план за работа со акциски план на ниво на Влада во кој ќе бидат содржани сите мерки за превенција и репресија од корупција, а кои воедно ќе бидат и приоритети на Владата. Потребата за ваков план доаѓа и од суштинската позиција на Заменик прeтседателот на Владата задолжен за добро владеење кој во својот делокруг на работење високо на агендата ја има поставено борбата против корупцијата.

**Објаснување на иницијативата (иницијативите):**

(*Објаснете ја Вашата иницијатива (и), поврзана со тековна политика во рамки на горенаведените области, односно, образложете што Вие предлагате со оваа иницијатива(и). Ве молиме, наведете ја надлежната институција која треба да ја спроведе иницијативата/-те. Одговорот треба да е максимум два пасуса.)*

Целта на горенаведениот План би била на структуриран начин со прецизно утврдени рокови на среден рок (до 3 години) да се утврдат приоритетите во борбата против корупцијата за кои е надлежна Владата, а би се имплементирале со мониторинг на кабинетот на Заменик прeтседателот на Владата задолжен за добро владеење. Овој план треба да содржи клучни приоритети со потенцијално најголемо влијание во превенција и репресија во корупција. Целта на планот треба да биде во насока на зголемување на довербата на граѓаните кон институциите и мотивирање на нивна вклученост во борбата против корупцијата. Оваа инцијатива произлегува од веќе претходно утврдена добра пракса на соработка, како и на веќе остварената средба помеѓу Платформата и ЗПВРСМ на која се дискутираше оваа инцијатива.

**Цели и очекувани резултати:**

 (*Објаснете кои се целите што ќе се постигнат доколку се спроведе предложената иницијатива(и). Објаснете кои се посакуваните или очекуваните ефекти, односно што ќе се промени доколку се спроведе предложената иницијатива(и). Одговорот треба да е максимум еден пасус.)*

Платформата очекува преку овој План да се воспостават механизми на транспарентност и отчетност пред се во Владата, а понатаму и меѓу институциите кои би биле надлежни во импелементација на Планот. Покрај Планот, очекуваме да се изработи и план за набљудување и оценување на успешноста на Планот со соодветни индикатори за успех.

**Проценка на финансиски импликации и временска рамка:**

 (*Ве молиме, наведете јавни финансиски импликации за реализација на предложената иницијатива(и), т.е. проценка колку буџетски средства би биле потребни за да се спроведе Вашиот предлог. Претставете ја временската рамка на спроведување на иницијативата/-те*.)

Временска рамка на планот да биде до најмногу 3 години, а да се започне со нејзино изработување во консултативен процес со сите засегнати страни.

Во овој момент е тешко да се определи финансиска импликација и истата ќе зависи од предложените мерки во Планот при тоа да се има во предвид дека треба да се вложат средства во буџетот, но со консултација на меѓународните партнери да се изработи и план за мобилизирање на меѓународна помош.

**Начелен план за мониторинг и евалуација:**

*(Објаснете како планирате да осигурате дека иницијативата(-те) се спроведува успешно. На кратко, образложете како ќе го следите и оцените спроведувањето на Вашата иницијатива(и). Одговорот треба да е максимум еден пасус.)*

Мониторингот е делумно опишан погоре, но сакаме да посочиме дека е потребно мониторингот да се спроведува од страна на Кабинетот на ЗПВРСМ. Дополнително, Платформата преку своите членки може да спроведува и надворешен мониторинг на самиот План.

**Дополнително образложување на иницијативата(-те) кое не е опфатено со претходните прашања:**

*(Одговорот треба да е максимум 5 пасуси.)*

**Прилози (опционално):**

*(Прикачете подетални информации за предметот, целите и позадината на предложената иницијатива(и), студии и анализи што ги сметате за релевантни, итн.)*